סנטיאגו דה קובה (בספרדית: Santiago de Cuba) היא עיר נמל ובירת המחוז הנושא אותו שם בקובה. היא נחשבת למרכז של המחצית המזרחית של קובה. העיר מכונה בקובה הקומוניסטית בשם "עיר הגיבורים של הרפובליקה הקובנית" בזכות תמיכת אוכלוסייתה בפידל קסטרו ומהפכתו. זו הייתה בירת קובה במשך תקופה מסוימת, המקום בו המציאו משפחת בקארדי את מותג הרום שלהם, ומקום הולדתה של תנועת המורדים שהפכה להיות המהפכה הקובנית והממשלה הקובנית במשך למעלה מחצי מאה.